# Referat af DH FU møde d. 7 januar 2013

Nr. 1/2013

**Referat af DH FU møde d. 7. januar 2013 kl. 14.00 - 16.00**

**Højby Sø, Ellingebjergvej 1, 4573 Højby**

  **Dagsorden**

    1.             Godkendelse af dagsorden

    2.             Forslag til dagsorden?

    3.             Aflevering af kørebilag og kvitteringer

    4.             Orientering fra formanden.

    5.             Orientering fra FU medlemmer

    6.             Evaluering af bestyrelsesmødet d. 14/11

    7.             Temaaften d. 29/1

a. Medusa

b. Fleksjob- og førtidspensionsreform

    8.             Økonomi

    9.             Årsmødet 2013

10.             Nyt fra handicaprådet (møde d. 18/9)

11.             Nyt fra LBR

12.             Forslag til punkter på næste FU møde

13.             Evt.

14.             Næste møder

**Til stede**
Bjarne Milandt, Eddy Tersløse, Elin Schmidt, Lena Nielsen, Lene Danielsen, Lissa Rejnholdt, Uffe Hansen.

**Fraværende**Ingen.

Bjarne bød velkommen med særlig velkomst til det nyvalgte FU medlem Lene Danielsen fra Landsforeningen Autisme. Herefter præsentationsrunde.

**1.              Godkendelse af dagsorden**

Godkendt.

**2.              Forslag til dagsorden?**
Ingen.

**3.              Aflevering af kørebilag og kvitteringer**Bilag afleveret.

**4.              Orientering fra formanden**Bjarne aftaler en rundvisning på Domicilet for bestyrelsen. D. 19/1 er der formandsmøde på Domicilet med bl.a. valg af deltagere til DHs repræsentantskabsmøde d. 3-4. maj i Kolding.
D. 7/2 afholder DH et fyraftensmøde i Ringsted om ledsagerordningen for unge på 12 - 18 år med et fysisk eller psykisk handicap. Bjarne deltager.

**5.              Orientering fra FU medlemmer**
**Lena** Dansk Handicap Forbund holdt i december en velbesøgt julefrokost på Hotel Højby Sø med oplæg af tidl. skovfoged og naturvejleder Jørgen Stoltz, og hvor de efterfølgende spørgsmål på grund af mange kørestolsbrugere kom til at handle om tilgængelighed, og hvor der er eller burde arbejdes med adgang til naturoplevelser i Odsherred. Der blev også spurgt til planerne for tilgængelighed på stien rundt om Højby Sø.

**6.              Evaluering af bestyrelsesmødet d. 14/11**Ros til borgerrådgiverens oplæg. Nyvalg til FU af Lene Danielsen fra Landsforeningen Autisme.

**7.              Temaaften d. 29/1 kl. 19 - 21.30 på Højby Sø**

é  Medusa

é  Fleksjob- og førtidspensionsreform

Organisationerne, politikere og embedsmænd er indbudt. Tilmelding senest d. 22/1 til Bjarne.

**8.              Økonomi**Status ved årets udgang kr. 17. 657,50. Heraf er henlagt kr. 12.000 til politisk valgmøde i 2013 og kr. 5.000 af midlerne fra Vig Festival til særlige formål. Resten kr. 657,50 er til disposition.
Regnskabet er sendt til DH, og af DH´s anden ansøgningsrunde har vi søgt om kr. 12.663.
Eddy omposterer beløbene til de særlige formål, som i regnskabet er opført under aktiver, da de i stedet bør stå under ”hensat til særlige formål”, så bankbeholdningen passer.

**9.              Årsmødet 2013 d. 15/4**
Bjarne udsender dagsorden. På valg er Bjarne, Elin, Eddy og Lena. Eddy hører Ingelise, om hun ønsker at fortsætte som revisor. Forslag til dirigent: Michael Kjeldgaard, formand for Socialudvalget.

**10.              Nyt fra Handicaprådet - møde d. 18/9**
**Mødeplan 2013: 26. februar, 9. april, 11. juni, 18. september, 12. november**
Højby Sø fik årets handicappris for rummelighed, socialt ansvar og tilgængelighed for gæster med handicap. Herudover var indstillet Regionstog for at have oprettet et dialogforum med repræsentanter for handicaporganisationerne, samt Højby Kirke for bedre adgangsforhold.

**Forslag til dagsorden for Handicaprådet:**
Af en opgørelse fra DH fremgår, at Odsherred Kommune som § 18 tilskud kun har udbetalt kr. 378.00 på trods af, at de har modtaget kr. 924.000 som bloktilskud. Vi rejser den i Handicaprådet og beder samtidig om de præcise regler for at kunne modtage § 18.
Vi rejser også spørgsmålet, hvorfor der ikke er repræsentanter for relevante handicaporganisationer med i udvalget om den nye skolestruktur.
Herudover ønsker vi også en gennemgang af projekt Geoparks tilgængelighed for alle målgrupper af personer med handicap.
Se dagsordner og referater fra Handicaprådet på ”Politikerweb:<http://polweb.nethotel.dk/Produkt/PolWeb/default.asp?p=odsherred&page=meetings&CommeteeId=13>

**11.              Nyt fra LBR**Intet.

**12.              Forslag til punkter på næste FU møde**Det politiske valgmøde og årsmødet. Forslag til punkter til Bjarne.

**13.              Evt.**
Intet.

**14.              Næste møder alle på Hotel Højby Sø**

**Temaaften d. 29/1 kl. 19 - 21.30**

FU møde d. 5/2 kl. 15.30 - 17.30,

FU møde d. 4/3 kl. 15.30 - 17.30
FU møde d. 3/4 kl. 15.30 - 17.30
**Årsmøde d. 15/4 kl. 19.00-21.30 - spisning kl. 18.00**

FU møde d. 1/5 kl. 13 - 15

LN

08.01.13 / b